|  |  |  |
| --- | --- | --- |
|  | УНИВЕРЗИТЕТ У НОВОМ САДУ  **ФАКУЛТЕТ ТЕХНИЧКИХ НАУКА У НОВОМ САДУ** |  |

Лука Мандић

**Наслов**

Дипломски рад

- Основне академске студије -

Нови Сад, 2024.

|  |  |  |
| --- | --- | --- |
|  | УНИВЕРЗИТЕТ У НОВОМ САДУ  **ФАКУЛТЕТ ТЕХНИЧКИХ НАУКА**  21000 НОВИ САД, Трг Доситеја Обрадовића 6 | Датум: |
|  |
| **ЗАДАТАК ЗА ИЗРАДУ ДИПЛОМСКОГ (BACHELOR) РАДА** | Лист: |
| 1/1 |

*(Податке уноси предметни наставник - ментор)*

| Врста студија: | **Основне академске студије** |
| --- | --- |
| Студијски програм: | **Рачунарство и аутоматика** |
| Руководилац студијског програма: | **проф. др Милан Рапаић (РА)** |

|  |  |  |  |
| --- | --- | --- | --- |
| Студент: | **Лука Мандић** | Број индекса: | **RA 101/2019** |
| Област: | **Електротехничко и рачунарско инжењерство** | | |
| Ментор: | **Др Жељко Вуковић, доцент** | | |
| НА ОСНОВУ ПОДНЕТЕ ПРИЈАВЕ, ПРИЛОЖЕНЕ ДОКУМЕНТАЦИЈЕ И ОДРЕДБИ СТАТУТА ФАКУЛТЕТА ИЗДАЈЕ СЕ ЗАДАТАК ЗА ДИПЛОМСКИ РАД, СА СЛЕДЕЋИМ ЕЛЕМЕНТИМА:   * проблем – тема рада; * начин решавања проблема и начин практичне провере резултата рада, ако је таква провера неопходна; * литература | | | |

**НАСЛОВ ДИПЛОМСКОГ (BACHELOR) РАДА:**

|  |
| --- |
| **Систем за** |

**ТЕКСТ ЗАДАТКА:**

|  |
| --- |
| 1. Анализирати стање у области.  2. Израдити спецификацију захтева софтверског решења.  3. Израдити спецификацију дизајна софтверског решења.  4. Имплементирати софтверско решење према израђеној спецификацији.  5. Тестирати имплементирано софтверско решење.  6. Документовати (1), (2), (3), (4) и (5). |

|  |  |
| --- | --- |
| Руководилац студијског програма: | Ментор рада: |
|  |  |

|  |
| --- |
| Примерак за:- Студента;  - Ментора |

# КЉУЧНА ДОКУМЕНТАЦИЈСКА ИНФОРМАЦИЈА

|  |  |
| --- | --- |
| Редни број, **РБР**: |  |
| Идентификациони број, **ИБР**: |  |
| Тип документације, **ТД**: | монографска публикација |
| Тип записа, **ТЗ**: | текстуални штампани документ |
| Врста рада, **ВР**: | дипломски рад |
| Аутор, **АУ**: | Лука Мандић |
| Ментор, **МН**: | др Жељко Вуковић, доцент |
| Наслов рада, **НР**: | Систем за |
| Језик публикације, **ЈП**: | српски |
| Језик извода, **ЈИ**: | српски / енглески |
| Земља публиковања, **ЗП**: | Србија |
| Уже географско подручје, **УГП**: | Војводина |
| Година, **ГО**: | 2023 |
| Издавач, **ИЗ**: | ауторски репринт |
| Место и адреса, **МА**: | Нови Сад, Факултет техничких наука, Трг Доситеја Обрадовића 6 |
| Физички опис рада, **ФО**: (поглавља/страна/ цитата/табела/слика/графика/прилога) | 7 / 77 / 20 / 6 / 23 / 0 / 19 |
| Научна област, **НО**: | Електротехничко и рачунарско инжењерство |
| Научна дисциплина, **НД**: | Софтверско инжењерство |
| Предметна одредница/Кључне речи, **ПО**: | Спорт |
| **УДК** |  |
| Чува се, **ЧУ**: | Библиотека Факултета техничких наука, Трг Доситеја Обрадовића 6, Нови Сад |
| Важна напомена, **ВН**: |  |

|  |  |  |  |
| --- | --- | --- | --- |
| Извод, ИЗ: | | У оквиру рада се истражује домен превентивног лечења. Главна мотивација је била жеља за унапређењем квалитета живота а самим тим и здравља људи. Ово се постиже кроз софтверски систем који прати четири аспекта здравља пацијента а то су исхрана, физичка активност, витални знаци и посете лекару. Резултат је систем који ове податке обједињује и пацијенту приказује његово тренутно здравствено стање. | |
| Датум прихватања теме, ДП: | |  | |
| Датум одбране, ДО: | |  | |
| Чланови комисије, **КО**: | Председник: | Др , редовни професор |
| Члан: | др, редовно професор  др Име Презиме, звање | |
|  | Члан, ментор: | др Жељко Вуковић, доцент | |
|  |  | Потпис ментора | |

# KEY WORDS DOCUMENTATION

|  |  |  |  |
| --- | --- | --- | --- |
| Accession number, **ANO**: | |  | |
| Identification number, **INO**: | |  | |
| Document type, **DT**: | | monographic publication | |
| Type of record, **TR**: | | textual material | |
| Contents code, **CC**: | | bachelor thesis | |
| Author, **AU**: | | Luka Mandić | |
| Mentor, **MN**: | | Željko Vuković, assistant professor, PhD | |
| Title, **TI**: | | Software for | |
| Language of text, **LT**: | | Serbian | |
| Language of abstract, **LA**: | | Serbian / English | |
| Country of publication, **CP**: | | Serbia | |
| Locality of publication, **LP**: | | Vojvodina | |
| Publication year, **PY**: | | 2023 | |
| Publisher, **PB**: | | author’s reprint | |
| Publication place, **PP**: | | Novi Sad, Faculty of Technical Sciences, Trg Dositeja Obradovića 6 | |
| Physical description, **PD**: (chapters/pages/ref./tables/pictures/graphs/appendixes) | | 7 / 77 / 20 / 6 / 23 / 0 / 19 | |
| Scientific field, **SF**: | | Electrotechnical and Computer Engineering | |
| Scientific discipline, **SD**: | | Software Engineering | |
| Subject/Key words, **S**/**KW**: | | Sport | |
| **UC** | |  | |
| Holding data, **HD**: | | Library of the Faculty of Technical Sciences, Trg Dositeja Obradovića 6, Novi Sad | |
| Note, **N**: | |  | |
| Abstract, **AB**: | | The paper focuses on the domain of preventive healthcare. The main motivation behind this was the desire to improve the quality of life and, consequently, the health of individuals. This is achieved through a software system that monitors four aspects of a patient's health, namely diet, physical activity, vital signs, and doctor visits. The result is a system that unifies this data and presents the patient with their current health status. | |
| Accepted by the Scientific Board on, **ASB**: | |  | |
| Defended on, **DE**: | |  | |
| Defended Board, **DB**: | President: | PhD, full professor |
| Member: | PhD, full professor  др Име Презиме, звање | |
|  | Member, Mentor: | PhD Željko Vuković, assistant professor | |
|  |  | Mentor’s signature | |

**САДРЖАЈ**

[КЉУЧНА ДОКУМЕНТАЦИЈСКА ИНФОРМАЦИЈА 5](#_Toc162451703)

[KEY WORDS DOCUMENTATION 7](#_Toc162451704)

[1. УВОД 10](#_Toc162451705)

[1.1 Дефиниција проблемa 10](#_Toc162451706)

[1.2 Преглед софтверског решења 11](#_Toc162451707)

[1.3 Јединственост софтверског решења 11](#_Toc162451708)

[1.4 Организација рада 11](#_Toc162451709)

[2. ПРЕГЛЕД СЛИЧНИХ СИСТЕМА 14](#_Toc162451710)

[3. КОРИШЋЕНЕ СОФТВЕРСКЕ ТЕХНОЛОГИЈЕ 15](#_Toc162451711)

[3.1 Серверске технологије 15](#_Toc162451712)

[3.1.1 .NET 6 15](#_Toc162451713)

[3.1.2 MongoDB 16](#_Toc162451714)

[3.1.3 MongoDB Driver 16](#_Toc162451715)

[3.2 Клијентске технологије 16](#_Toc162451716)

[3.2.1 Angular Framework 17](#_Toc162451717)

[3.2.2 SweetAlert2 17](#_Toc162451718)

[4. Спецификација 18](#_Toc162451719)

[4.1 Спецификација захтева 18](#_Toc162451720)

[4.1.1 Функционални захтеви 18](#_Toc162451721)

[5. Закључак 24](#_Toc162451722)

[ЛИТЕРАТУРА 25](#_Toc162451723)

[БИОГРАФИЈА 26](#_Toc162451724)

# УВОД

У савременом дигиталном окружењу веб сајт представља незаменљиву основу за повезивање фудбалског клуба са својим фановима широм света. Кроз добро дизајниран и редовно ажуриран веб сајт, фудбалски клуб може пренети кључне информације о распореду утакмица, профилима играча, вестима о тиму и детаљима о продаји улазница, негујући осећај транспарентности и доступности. Осим тога, веб сајт представља кључно маркетиншко средство, привлачећи спонзоре и потенцијалне инвеститоре, док истовремено пружа платформу за продају спортске опреме. Сајт делује као виртуални стадион, омогућавајући навијачима широм света да учествују у узбуђењу игре, приступе ексклузивном садржају и буду чланови онлајн заједница.

## Дефиниција проблемa

Овај рад се фокусирао на решавање четири главна проблема, те га сачињавају четири кључна модула:

**Модул за Преглед Профила Играча** пружа корисницима увид у читав састав екипе. Он омогућава једноставан преглед основне биографије сваког појединачног фудбалера, као и његове статистике кроз године и такмичења. Администратору система је омогућено додавање нових, избацивање старих и измена постојећих играча.

**Модул за Преглед Мечева** пружа корисницима увид у распоред предстојећих утакмица, као и преглед резултата тренутне и претходних сезона. За сваку одиграну утакмицу је могуће видети саставе тимова и детаљно описана дешавања током меча. Осим тога корисници имају на располагању увид у стање на табели. Администратор система има слободу да управља табелама, мечевима и детаљима истих.

**Модул за Преглед Статистике** даје могућност корисницима да за сваку одиграну утакмицу прегледају генералну статистику, као и индивидуалну статистику сваког играча који је учествовао на мечу. Администратор система може да управља статистиком.

**Модул за Праћење Новости** олакшава корисницима да остану у току са свим дешавањима у вези са клубом и његовим играчима. У оквиру овог модула је корисницима омогућен приступ артиклима о историји клуба, као и артиклима који садрже битне информације. Администратор система има могућност управљања свим врстама артикала на веб сајту.

## Преглед софтверског решења

Серверска апликација је развијена у програмском језику C# [1]. Централни ентитети овог софтверског система су Меч (енгл. *Match*), Играч (енгл. *Player*) и Статистика (енгл. *Statistics*). Клијентска апликација је развијена користећи Ангулар радни оквир (енгл. *Angular framework*) и пружа корисницима интуитиван кориснички интерфејс који се пролагођава ширини екрана и омогућава фановима једноставно праћење свих новости и резултата клуба.

## Јединственост софтверског решења

Интеграцијом четири претходно наведених кључних модула створено је уникатно софтверско решење које садржи све круцијалне функционалности модерног веб сајта фудбалског клуба. Упркос томе што има много сличности са другим веб сајтовима тог типа, овај софтверски систем се издваја по јединственом дизајну и приступу решењу проблема. Повећавањем обима функционалности и интеграцијом са постојећим агрегаторима статистика овај рад би направио значајан корак ка унапређењу корисничког искуства и генералног квалитета веб сајта.

## Организација рада

Преостали део овог дипломског рада организован је према следећем обрасцу: у другом поглављу су анализирана решења са сличним функционалностима која су инспирисала овај рад. Треће поглавље се фокусира на технологије које су коришћене за развој софтверског система, док се у четвртом поглављу излаже комплетна спецификација решења. Пето поглавље се односи на конкретну имплементацију, док се шесто поглавље бави демонстрацијом решења. На самом крају, седмо поглавље закључује овај рад и нуди смернице за будућа истраживања и даљи развој.

# ПРЕГЛЕД СЛИЧНИХ СИСТЕМА

Приликом развоја новог софтверског система је битно истражити тржиште и анализирати постојеће апликације и системе који се баве сличним циљевима и функционалностима као развијан систем.

# КОРИШЋЕНЕ СОФТВЕРСКЕ ТЕХНОЛОГИЈЕ

У овом поглављу ће бити описане кључне софтверске технологије које су кориштене за имплементацију система. Секција 3.1 ће детаљно описати технологије које су коришћене за имплементацију серверског дела система. Такође, ова секција даје увид у главне коришћене библиотеке. Секција 3.2 ће детаљно описати технологије које су коришћене за имплементацију клијентског дела система. Као и претходна секција, ова секција такође даје увид у главне коришћене библиотеке. Циљ целокупног поглавља је да олакша разумевање основних технологија и њихових библиотека које су употребљене у дипломском раду јер свака од наведених технологија игра кључну улогу у функционисању система.

## Серверске технологије

У наставку ове секције ће бити описане серверске технологије и главни пакети и библиотеке коришћене за развој система а то су: .NET Framework, MongoDb, МоngoDb Driver.

### .NET 6

.NET 6 [8], такође познат као .NET 6.0, представља значајно издање развојне платформе .NET од стране Microsoft-a. Оно означава битну промену у односу на претходне верзије.NET Framework-a i .NET Core, јер обједињује различите варијанте .NET-a у једну платформу која је доступна на различитим платформама, отвореног кода и дизајнирана за различите врсте апликација. .NET 6 нуди побољшане перформансе, проширене могућности и доследан скуп библиотека и алатки на различитим оперативним системима, укључујући Windows, macOS i Linux. Са .NET 6, програмери могу креирати веб апликације, десктоп апликације, микросервисе у облаку и још много тога, све то уз предности модерних и ефикасних карактеристика ове уједињене платформе.

У оквиру дипломског рада .NET 6.0 платформа се користи за развој целокупног серверског система.

### MongoDB

MongoDB је широко распрострањена, NoSQL база података отвореног кода (енгл. *open-source*) која користи документ-оријентисани модел података и складишти информације у

BSON формату. MongoDB је постао популаран због своје скалабилности и флексибилности при руковању са великом количином неструктуираних или полуструктуираних података. База података нема шему што омогућава динамичан и агилан приступ развоју структуре података. Великe предности су једноставност употребе, могућност беспрекорне интеграције са многобројним популарним програмским језицима, као и богат језик упита који доприноси високој ефикасности приликом добављања података.

У оквиру овог дипломског рада MongoDB се користи за складиштење свих података у систему.

### MongoDB Driver

MongoDB пружа робустан и ефикасан драјвер (енгл. *driver*) који омогућава глатку интеграцију и интеракцију са MongoDB базама података из C# апликација. Званични MongoDB драјвер је библиотека богата функцијама које омогућавају комуникацију са базама података на природан начин. Са подршком за LINQ упите, програмери могу написати комплексне упите на познатом језику, побољшавајући читљивост и одрживост кода.

У оквиру овог дипломског рада MongoDB Driver је од суштинског значаја за комуникацију са базом података. Користи се за мапирање ентитета система, као што су играчи, утакмице, табеле и други, на одговарајуће документе у бази података. Ово омогућава манипулацију података система путем C# објеката, а MongoDB аутоматски генерише NoSQL упите и управља везама између објеката и колекција у бази података.

## Клијентске технологије

У наставку ове секције ће бити описанеклијентске технологије и главне библиотеке коришћене за развој овог система а то су: Angular Framework, sweetalert2

### Angular Framework

Ангулар [4] је развојни оквир (енгл. *framework*) који се користи за израду клијентских апликација. Овај развојни оквир изграђен је на програмском језику TypeScript [5] и пружа разне могућности за креирање скалабилних веб апликација. Ангулар нуди интегрисане библиотеке које покривају различите аспекте развоја, укључујући рутирање, управљање формама, комуникацију са сервером и многе друге. Такође, Ангулар долази са алатима за развој, изградњу, тестирање и ажурирање кода, што олакшава развојни процес.

У оквиру дипломског рада Ангулар радни оквир је коришћен за креирање целокупне клијентске апликације. Коришћене су компоненте из AngularMaterial библиотеке, као што су mat-button (дугме), mat-dialog (дијалог), mat-table (табела) и друге. У потпуности су искоришћене и ангуларове интегрисане библиотеке које укључују библиотеку за рутирање, библиотеку за комуникацију са сервером као и библиотека за руковање формама. Ангулар ЦЛИ (енгл. *Command Line Interface CLI*) је коришћен за генерисање свих компоненти и сервиса у апликацији, што је олакшало развој и омогућило ефикасно креирање корисничког интерфејса.

### SweetAlert2

SweetAlert2 [6] је популарна JavaScript библиотека која се користи за приказивање интерактивних нотификација које искачу (енгл. *pop-up*) и дијалога у веб апликацијама. Ова библиотека омогућава да се брзо и једноставно прикажу обавештења, упозорења, потврде и друге врсте интерактивних порука корисницима, чиме се побољшава корисничко искуство. Ова библиотека пружа различите опције за прилагођавање изгледа и понашања *pop-up* порука, укључујући могућност додавања дугмади, сличица и анимација.

У оквиру клијентске апликације неке од примена могућности ове библиотеке су: нотификације о успешном ажурирању података, нотификација о успешној пријави на систем, потврде о брисању битних података и друге.

# Спецификација

## Спецификација захтева

У овом поглављу се дефинишу функционални и нефункционални захтеви који су кључни за рад и функционисање система. Функционални захтеви обухватају опис свих функционалности које систем треба да пружи, односно шта систем треба да ради како би задовољио потребе корисника. Нефункционални захтеви дефинишу квалитете система, као што су перформансе, безбедност, употребљивост и друге карактеристике, односно дефинишу како систем треба да ради. Ово поглавље ће описати све аспекте система које је требало имплементирати како би се оствариле функционалности и перформансе система у складу са захтевима корисника без уласка у детаље имплементације.


### Функционални захтеви

Функционални захтеви представљају срж система и дефинишу које функционалности систем треба да пружи корисницима. Ови захтеви су произишли из детаљне анализе услуга које пружају софтверска решења која се баве истим доменом.


На основу разговора са ментором и детаљне анализе постојећих решења спроведене у претходној секцији дефинисани су главни функционални захтеви. Ови захтеви су представљени као случајеви коришћења [7] (енгл. *Use Cases*) који описују како корисници могу да користе систем како би извршили различите задатке. Сви функционални захтеви су приказани на следећим дијаграмима случајева коришћења и биће детаљно објашњени у наставку.

Случајеви коришћења су подељени на четири групе по једна група за сваки модуо који систем обрађује. Сваки појединачни случај коришћења ће бити детаљно анализиран и обухватати предуслове, основни ток, алтернативне токове, изузетке и последице које оставља у систему. Ова анализа ће бити приказана табеларно.


Слика 4.1 илуструје случајеве коришћења модула за преглед профила играча.




Слика . Случајеви коришћења модула за преглед профила играча

Слика 4.2 илуструје случајеве коришћења модула за преглед мечева. 

Слика 4.2 Случајеви коришћења модула за преглед мечева

Слика 4.3 илуструје случајеве коришћења модула за преглед статистике. 

Слика 4.3 Случајеви коришћења модула за преглед статистике

Слика 4.4 илуструје случајеве коришћења модула за праћење новости.

Слика 4.4 Слувајеви коришћења модула за праћење новости

Случајеви коришћења су подељени на четири групе по једна група за сваки модуо који систем обрађује. Случајеви коришћења ће бити детаљно анализирани и обухватаће предуслове, основни ток, алтернативне токове, изузетке и последице које оставља у систему. Ова анализа ће бити приказана табеларно.

Прва група случајева коришћења која ће бити анализирана је група везана за модуо за преглед профила играча, где су истакнута два случаја коришћења: Додавање, Преглед, Ажурирање и Брисање играча које обавља администратор система, као и приказ играча за обичног корисника.

У табели 4.1 је анализиран случај коришћења „Додавање, Преглед, Ажурирање и Брисање играча“. Подаци које администратор мора да унесе су: име и презиме играча, датум и место рођења, број на дресу, позиција и фотографија. Овај случај коришћења је од изузетне важности, јер омогућава администратору да ажурира сваку промену која се дешава у саставу екипе.

Табела 4.1 Случај коришћења: Додавање, Преглед, Ажурирање и Брисање играча

|  |
| --- |
| **Предуслов:** Корисник мора бити улогован са улогом администратора |
| **Основни ток извршавања:**   1. Администратор бира страницу за додавање/ажурирање играча 2. Администратор попуњава форму одговарајућим подацима 3. Валидност унетих података се утврђује и администратор добија обавештење о успешности ажурирања |
| **Алтернативни ток 3А: Унет је број на дресу који је заузет**   1. Администратор добија обавештење да мора променити унети број на дресу како би додао/ажурирао играча |
| **Последице:** Додати играч је запамћен у систему, односно ажурирани подаци о играчу су запамћени |

Други случај коришћења приказа играча неће бити детаљно анализиран због своје једноставности. Кориснику је омогућен преглед свих играча, подељених на основу позиције, као и индивидуалан приказ одабраног играча.

Друга група случајева коришћења која ће бити анализирана је група везана за модуо за преглед мечева, где су истакнута четири случаја коришћења: Додавање, Преглед, Ажурирање и Брисање мечева, Додавање, Преглед, Ажурирање и Брисање састава екипа за меч, Додавање, Преглед, Ажурирање и Брисање истакнутих догађаја на мечу и приказ мечева.

Први случај коришћења „Додавање, Преглед, Ажурирање и Брисање мечева“ неће бити детаљније анализиран због своје једноставности и сличности са претходно анализираним случајем коришћења „Додавање, Преглед, Ажурирање и Брисање играча“. Треба истаћи да приликом додавања/ажурирања меча не сме доћи до преклапања датума два меча.

У табели 4.2 је анализиран случај коришћења „Додавање, Преглед, Ажурирање и Брисање састава екипа за меч“. Подаци о играчима које администратор мора да унесе су: име и презиме играча и број на дресу. Састави екипа су једни од основних информација у вези са једним фудбалским мечем, стога је могућност ажурирања састава кључна за веб сајт фудбалског клуба.

Табела 4.2 Случај коришћења: Додавање, Преглед, Ажурирање и Брисање састава екипа за меч

|  |
| --- |
| **Предуслов:** Корисник мора бити улогован са улогом администратора |
| **Основни ток извршавања:**   1. Администратор бира меч 2. Администратор бира страницу за ажурирање састава екипа 3. Администратор превлачењем играча мења прву поставу и играче који се налазе на клупи 4. Администратор попуњавањем форме додаје играче противничке екипе у прву поставу или на клупу противника 5. Након уноса података извршене промене се памте |
| **Алтернативни ток 3А: Више играча се помера одједном**   1. Администратор има могућност да селектује више играча и да их истовремено пребаци у прву поставу или на клупу |
| **Алтернативни ток 5А: Погрешан број играча је унет**   1. Администратор добија обавештење да није унет адекватан број играча у првој постави или на клупи једна од екипа |
| **Последице:** Састави екипа за изабрани меч су ажурирани и запамћени у систему |

У табели 4.3 је анализиран случај коришћења „Додавање, Преглед, Ажурирање и Брисање истакнутих догађаја на мечу“. Подаци које администратор мора да унесе за сваки догађај јесу опис догађаја и минут у којем се он одиграо. Опис догађаја треба да почне са кључном речју која описује тип догађаја.

Табела 4.3 Случај коришћења: Додавање, Преглед, Ажурирање и Брисање истакнутих догађаја на мечу

|  |
| --- |
| **Предуслов:** Корисник мора бити улогован са улогом администратора |
| **Основни ток извршавања:**   1. Администратор бира меч 2. Администратор бира страницу за ажурирање истакнутих догађаја 3. Администратор попуњавањем форме додаје догађаје 4. Након уноса података извршене промене се памте |
| **Алтернативни ток 3А: Опис догађаја не садржи кључну реч**   1. Администратор има могућност да обрише погрешно унети догађај којем ће недостајати адекватна сличица |
| **Последице:** Истакнути догађаји за изабрани меч су ажурирани и запамћени у систему |

Последњи случај коришћења везан за модуо за преглед мечева неће бити детањније анализиран збој своје једноставности и интуитивности. Корисник може да прегледа резултате,распоред предстојећих мечева и да филтрира мечеве на основу такмичења. Такође је омогућено и филтрирање резултата по сезонама.

Трећа група случајева коришћења које ће се анализирати је група везана за модуо за преглед статистике, где су истакнута четири случаја коришћења: Додавање, Преглед, Ажурирање и Брисање статистике меча, Додавање, Преглед, Ажурирање и Брисање статистике играча, приказ статистике играча и приказ статистике меча.

Прва два случаја коришћења, „Додавање, Преглед, Ажурирање и Брисање статистике меча и играча“, неће бити детаљније анализирани због своје једноставности. Ови случајеви коришћења се своде на попуњавање форми са адекватним многобројним статистичким подацима као што су: број шутева,број додавања, број корнера, број жутих и црвених картона и сл.

У табели 4.4 је анализиран случај коришћења „Приказ статистике играча“. Овај случај коришћења подразумева преглед статистике изабраног играча за један меч, као и приказ целокупне статистика тог играча. Детаљно ће се анализирати приказ целокупне статистике изабраног играча.

Табела 4.4 Случај коришћења: Приказ статистике играча

|  |
| --- |
| **Предуслов:** Увек се извршава |
| **Основни ток извршавања:**   1. Корисник прелази на страницу за преглед свих играча 2. Корисник бира играча 3. Аутоматски се добавља и приказује целокупна статистика изабраног играча за текућу сезону у свим такмичењима |
| **Алтернативни ток 3А: Филтрирање статистике**   1. Корисник бира сезону и/или такмичење 2. Приказ се ажурира у складу са изабраним филтером |
| **Последице:** Корисник има увид у статистику изабраног играча по сезони и такмичењу |

Последњи случај коришћења везан за модуо за преглед статистика неће бити детањно анализиран због своје једноставности. Кориснику је омогућен генерални приказ статистике, подељене по категоријама, за изабрани меч.

Четврта и последња група случајева коришћења која ће се анализирати је група везана за модуо за праћење новости, где су истакнута два случаја коришћења: Додавање, Преглед, Ажурирање и Брисање чланака и приказ чланака.

# Закључак

Први и основни проблем који се решава у оквиру овог рада јесте креирање свеобухватног софтверског система за праћење резултата, статистика и свих других новости у вези са једним фудбалским клубом.

Ово је постигнуто на следећи начин. На серверској страни развијен је пројекат са називом FootballClubBackend који садржи приступне тачке ка спољашњем свету и омогућава комуникацију са клијентском апликацијом. Он такође садржи модел система са ентитетима и репозиторијуме помоћу којих се координише рад система и складиштење података. Осим тога садржи и апликативне сервисе који извршавају кључне операције везане за бизнис логику.

# ЛИТЕРАТУРА

[1] C# програмски језик – <https://learn.microsoft.com/en-us/dotnet/csharp/tour-of-csharp/>

[2] .NET 6.0 - <https://learn.microsoft.com/en-us/dotnet/fundamentals/>

[4] Angular framework - <https://angular.io/>

[5] TypeScript програмски језик - <https://www.typescriptlang.org/>

[6] SweetAlert2 - <https://sweetalert2.github.io/>

[7] Use Cases - <https://en.wikipedia.org/wiki/Use_case>

# БИОГРАФИЈА

Лука Мандић рођен је 27.08.2000. у Новом Саду, где је стекао првих 6 година основног образовања у Основној школи Доситеј Обрадовић. У Гимназији Јован Јовановић Змај је завршио своје основношколско образовање, као и средњошколско на природно-математичком смеру. Школске 2019/20. Године се уписао на Факултет техничких наука на студијски програм Рачунарство и Аутоматика. Положио је све испите предвиђене планом и програмом и стекао услов за одбрану завршног рада.